«Եթե եղել է ցուցում, որ պետք է նշված գործով անձը կալանավորի, և դատավորը շանս չի ունեցել այդ ցուցումից խուսափելու, ապա բնական է՝ այստեղ խնդիր կա: Սրա համար ընդհուպ մինչև քրեական պատասխանատվության հարց կարող է լինել: Ես հակված եմ մտածելու, որ դա մասնավոր խոսակցություն է, որքան էլ, որ պաշտոնավոր մարդիկ են խոսում՝ պարտադիր չէ, որ իրերը ներկայացնեն այնպես, ինչպես տեղի է ունեցել: Չէ՞ որ յուրաքանչյուրս, մասնավոր խոսակցության մեջ կարող ենք պնդել կամ ներկայացնել երևույթներ, որոնք իրականության հետ այդքան էլ կապ չունեն, կամ այլ կերպ են ներկայացվում: Ուստի ասել, որ հենց այս ձայնագրությունը միանշանակ իրավական հետևանքներ ունի՝ չենք կարող, բայց եթե կատարվի քննություն և ինչ-որ բաներ հաստատվեն՝ կարող է ունենալ»: